टीबी के मरीजों की जांच रिपोर्ट अब दो महीने की जगह आएगी 2 घंटे में
टीबी के संदिग्ध मरीजों में बैक्टिरिया के जीन की मौजूदगी और बीमारी की जानकारी मिलती है इस मशीन से
भास्करसंवाददाता | पाली
मरीजमें को टीबी है या नहीं या फिर उसको दी जाने वाली दवाई कितनी काम कर रही है। इन सभी की जांच अब पाली टीबी अस्पताल में होगी। पहले इस जांच के टीबी मरीजों के सैंपल लेकर उसे जोधपुर लैब में भेजा जाता था, जिसकी रिपोर्ट करीब दो से तीन महीने में मरीज के पास जाती थी, लेकिन पाली के टीबी अस्पताल में जीन एक्सपर्ट मशीन आने के बाद मरीजों की रिपोर्ट अब दो घंटे में ही जाएगी। जानकारी के अनुसार पाली टीबी अस्पताल में राज्य सरकार की ओर से 18 लाख रुपए की लागत से जीन एक्सपर्ट यानि सीबीनाट मशीन आई है। यह मशीन टीबी मरीजों के लिए सबसे अधिक उपयोगी है। अधिकारियों ने बताया कि मरीज की टीबी की कौनसी स्टेज है और उस पर दवाइयों का असर कितना हो रहा है, उसकी जांच इस मशीन से संभव हो जाती है। इसके साथ ही संदिग्ध मरीजों की जांच भी इस मशीन से ही की जाती है। इससे पूर्व बांगड़ अस्पताल में यह सुविधा नहीं होने पर हर गुरुवार को मरीजों के सैंपल लेकर शुक्रवार को जोधपुर भिजवाते थे, जिसकी रिपोर्ट दो से तीन महीने में आती थी। लेकिन अब मरीजों के सैंपल जोधपुर भेजने के बजाय उनकी यहीं जांच हो पाएगी। जिसकी रिपोर्ट मरीज को 1 घंटे और 50 मिनट में ही मिल जाएगी।
विधायक ने किया उद्घाटन, मरीजों की हुई जांच
बांगड़अस्पताल में बने जिला क्षय निवारण केंद्र में शनिवार को जीन एक्सपर्ट मशीन का उद्घाटन विधायक ज्ञानचंद पारख और नगर परिषद चेयरमैन महेंद्र बोहरा की ओर से किया गया। पहले दिन इस मशीन से 3 मरीजों की जांच की गई जो टीबी नेगेटिव निकले। डॉ. विकास मारवाल ने बताया कि इस दौरान मशीन के बारे में जानकारी देते हुए उसकी उपयोगिता के बारे में भी बताया गया। इस अवसर पर पीएमओ डॉ. एमएस राजपुरोहित, जिला कार्यक्रम समन्वयक वियंग शर्मा, जिला टीबी-एचआईवी समन्वय कुलदीप शर्मा, प्रमाेद पांडे, अनिता शर्मा, चंदाराम और ताराराम आदि मौजूद थे।
इससे पहले जोधपुर में हर महीने भेजी जाती थी जांच रिपोर्ट, दो से तीन महीने लग जाते थे रिपोर्ट आने में, अब यहीं मिलेगी सुविधा
क्या है यह मशीन और कैसे करती है काम
{इस मशीन का नाम जीन एक्सपर्ट मशीन है, जिसे सीबीनाट मशीन भी कहते हैं। किसी संदिग्ध मरीज को टीबी है या नहीं उसकी जांच की पुष्टि के लिए यह काम में ली जाती है। जिसमें वह यह भी बता ती है कि यदि उसे टीबी है तो वह कौनसी स्टेज तक की है और किस श्रेणी की। इसके लिए टीबी के बैक्टिरिया के जीन की जांच कर इसके बारे में जानकारी ली जाती है।
{ इसके अलावा टीबी के मरीजों को रिेफोर्मपीसीन नाम की दवाई दी जाती है। इसी मशीन से मरीज के बलगम की जांच कर यह भी पताया लगाया जा सकता है कि मरीज में यह दवा कितने स्तर तक कार्य कर रही है। यदि दवा काम नहीं करती है तो इसकी जांच रिपोर्ट के आधार पर उसे बदला जा सकता है।
मरीजोंकाे क्या फायदा
{जिले में टीबी श्रेणी के प्रथम 767, दूसरी श्रेणी के 220 ,एमडीआर 72 अौर एक्सडीआर के 1 मरीज जिले में है। जिनकी समय-समय पर जांच जरूरी है। पहले जहां रिपोर्ट आने के बाद दो महीने बाद इनका इलाज शुरू होता था, वहीं अब दो घंटे में रिपोर्ट आने के बाद इनका हाथों-हाथ ही इलाज शुरू हो जाएगा। वहीं इन्हें जांच रिपोर्ट के लिए इंतजार भी नहीं करना पड़ेगा।
एक साथ चार मरीजों के लग सकते हैं सैंपल, एक दिन में 15 मरीजों की जांच
टीबीअस्पताल प्रभारी डॉ. विकास मारवाल ने बताया कि इस मशीन में एक साथ चार मरीजों के सैंपल लगा सकते हैं। जो करीब दो घंटे का समय इसमें लेते हैं। जिसके बाद दिन भर में करीब 15 से अधिक मरीजों के बलगम की जांच आसानी से हो सकेगी।
लैबमें 2 से 2500 रुपए में होती है जांच, बांगड़ अस्पताल में होगी निशुल्क
चिकित्साअधिकारियों के अनुसार इस मशीन से जांच के लिए अन्य लैब करीब 2 से 2500 रुपए तक वसूलते हैं। लेकिन बांगड़ अस्पताल में इसकी निशुल्क जांच होगी और जांच के लिए एक रुपए तक भी नहीं वसूला जाएगा। अधिकारियों ने बताया कि इस मशीन से जांच होने के बाद यह भी पता लगाया जा सकेगा की टीबी के मरीज की कौनसी स्टेज है और कौनसी दवा देनी है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva